Kesäretki Itäiselle Uudellemaalle 21 elokuuta 2021

Teksti: Tua Friman ja Nina Sirén  
Hei kaikki Pohjola-Norden-ystävät!  
  
Tule mukaan unohtumattomalle retkellemme kesäisen kauniille seudulle Itä-Uudellemaalle lauantaina 21 elokuuta 2021! Tunne historian havinan kun tutustumme vanhaan kartanoon, lounastamme kylpyläajan ravintolassa ja vierailemme vanhalla rautatehdasalueella.  
  
Loviisan Pohjola-Norden yhdistys (Etelä Suomen aluejärjestö) järjestää retken kaikille kiinnostuneille. Matka ulottuu Malmgårdin kartanosta Loviisan länsialueella (vanha Pernaja), Kappelin kautta Loviisan keskustassa, Strömforsin tehdasalueelle (vanha Ruotsinpyhtää) itäisessä Loviisassa. Aloitamme  upeasta Malmgårdin kartanosta joka on peräisin 1600-luvulta ja jossa aatelissukuinen Creutzin perhe asuu. Nykyinen päärakennus on peräisin vuodelta 1885. Kartanon mailla sijaitsevassa panimossa valmistetaan myös tunnettu Malmgårdin olut.  Kartanossa meitä opastaa Maria Karlsson klo 11 – 12. Meillä on myös aikaa ostoksille kartanon pikkumyymälässä.  
  
Sieltä matkamme jatkuu ravintola Kappeliin, joka sijaitsee lehtevässä Kappelin puistossa aivan Loviisan keskustassa. Lounaaksi tarjotaan lohikeittoa tai vaihtoehtoista keittoa. Ravintola Kappeli on huolellisesti entisöity rakennus jossa kylpylävieraat viettivät aikaa 1800-luvulla. He joivat ehkä teetä tai kahvia ennen kuin jatkoivat kävellen lähellä sijaitsevasta Generalshagenin kylpylästä kohti Myllyharjua ja Mossebackenin täysihoitolaa Loviisan eteläisessä Casinopuistossa.  
  
Seuraava etappi on ainutlaatuinen Strömfors bruk, Ruotsinpyhtään vanha tehdasalue, kaikkine hienoine rakennuksineen. Strömfors bruk perustettiin 1695 ja se on yksi Suomen vanhimpia rautatehtaita Kymijoen varrella. Oppaamme Marjut Ståhls ottaa meidät vastaan ehkäpä Virginia af Forsellesin hahmossa. Virginia on uranuurtajanainen joka johti Strömfors bruk-tehdasta monta vuosikymmentä 1700-luvun lopulta noin vuoteen 1850 asti.  
  
Alueella sijaitsee myös erikoinen vanha kahdeksan kulmainen puukirkko. Kirkon kuuluisa alttaritaulu Ylösnousemus on Helene Schjerfbeckin maalaama.  
  
Hyvinsäilyneessä idyllisessä tehdasympäristössä on muun muassa paja jossa naisseppä työskentelee, ja monta pikkumyymälää jossa voi tehdä ostoksia. Ehkä muistatte TV-sarjan Vihreän kullan maa? Se kuvattiin täällä.  
  
Matka päättyy ja jatkuu kotiinpäin kun kaikki ovat valmiina.  
  
Haluatko ilmoittautua?  
  
Ilmoittaudu viimeistään 15 heinäkuuta 2021 maksamalla 40 euroa Loviisan Pohjola-Norden yhdistyksen tilille: FI9350 1640 2003 4826.  
  
Jos sinulla on kysymyksiä, soita Tuula Tuormaalle, puh: 044 5651048 tai kirjoita sähköpostia: tuula.tuormaa@[gmail.com](http://gmail.com/).  
  
Linja-autoja lähtee Lohjalta Helsingin kautta lännessä ja Lahdesta Kotkan kautta, tarpeen mukaan. Aikatauluista tiedotamme myöhemmin.